নিউজ লেটারের এ অংশে আমরা ভিন্ন ভিন্ন চ্যাপ্টার এবং বাংলাদেশ লীগ অব আমেরিকার জাতীয় কার্যালয় থেকে পাওয়া সংবাদ ছাপাবো। আশা করি যে, চ্যাপ্টার প্রতিনিধিরা আমাদেরকে তাঁদের কার্যক্রমের ব্যাপারে সরাসরি লিখবেন, যাতে আমরা অন্যদের কাছে সেগুলো পাঠিয়ে দিতে পারি। এখন পর্যন্ত আমরা জানি যে নিউ ইয়র্কে জাতীয় কার্যালয়ের পাশাপাশি বাংলাদেশ লীগের বিভিন্ন চ্যাপ্টার চালু করা হয়েছে বোস্টন, ওয়াশিংটন, বাল্টিমোর, ব্লুমিংটন (ইন্ডিয়ানা), হিউস্টন, কলেজ স্টেশন (টেক্সাস), বার্কলে এবং লস অ্যাঞ্জেলসে। আরো চ্যাপ্টার থেকে থাকতে পারে যাদের সম্পর্কে আমরা অবগত নই। তাই অনুগ্রহ করে আমাদের জানান এবং আপনাদের অফিসের কর্মকর্তাদের তালিকা পাঠান। আমাদের একত্রিত হওয়াটা খুবই গুরুত্বপূর্ণ।